### 7.      Beslutning af konkrete oplæg til scenarier for renovering og ombygning af [adresse] i Kalundborg

**Åbent**

Sagsnr.: 326-2018-3049        J.nr.: 05.01.08           Dokumentnr.:
326-2018-70537

**Sagstype**

Beslutning.

**Resume og sagens baggrund**

På baggrund af Teknik og Miljøudvalgets drøftelse den 8.
februar 2018 vedrørende renovering af [adresse] fremlægges en konkretisering af
mulighederne for indretning af vejen med henblik på efterfølgende afholdelse af
et borgermøde om den fremtidige udformning.

**Indstillinger**

Chefen for Vej- Ejendom og Affald indstiller, at de af
administrationen foreslåede scenarier for fremtidig udformning af [adresse]
besluttes som grundlag for fremlæggelse på et borgermøde.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget besluttede på sit møde den 8.
februar 2018 at igangsætte et projektforløb med henblik på udarbejdelse af en
plan for renovering og ombygning af [adresse]. I Bilag 4 er vist de 3
delstrækninger.

Udvalget drøftede på mødet den 8. februar 2018 forskellige
principielle spørgsmål vedrørende vejens eventuelle fremtidige udformning, og i
den forbindelse tilkendegav udvalget blandt andet følgende:

· Renoveringen prioriteres således, at strækning 2 igangsættes
først og derefter strækning 3 og til sidst strækning 1 i takt med, at der vil
være budgetmæssige muligheder for det

· Trafiksikkerhed har høj prioritet, herunder etablering af en mere
sikker krydsningsmulighed for fodgængere på strækning 2

· Der må gerne være fokus på opdatering af belysningen

· Der kan være få parkeringslommer på strækning 1 og 2

· Cykelbaner prioriteres fremfor cykelstier

· Der må gerne ske en opgradering af beplantning (særligt på
strækning 2 og 3)

· Der må gerne indtænkes en sammenhæng i hele forløbet (en rød
tråd), men det vil være acceptabelt med forskellig indretning på de 3
strækninger

· Der skal være opmærksomhed på krydset ved Rynkevangen i forhold
til fremtidige ændringer af trafikken fra [adresse]

Administrationen har på baggrund heraf udarbejdet en række
skitser af forskellige muligheder for renoveringen af de 3 delstrækninger.
Administrationen peger på ét scenarie for hver af de 3 strækninger.

I Bilag 1, 2 og 3 er der vist skitser af henholdsvis
strækningerne 1, 2 og 3. Hvert bilag er opbygget således, at der på side 1
vises et tværsnit af de eksisterende forhold og det forslag til scenarie, som
administrationen anbefaler, at der arbejdes videre med på den pågældende
strækning. På side 2 fremgår nærmere tekstbeskrivelse og referencefoto samt en
visualisering af, hvorledes det kunne se ud. På side 3 er opstillet alternative
scenarier. Skitserne er principskitser tegnet ud fra udvalgte og opmålte
tværprofiler.

På baggrund af udvalgets beslutninger vil næste skridt i
drøftelserne om [adresse] være, at der i april/maj 2018 bliver afholdt et
borgermøde, hvor ideerne fremlægges. Efter borgermødet vil udvalget skulle
træffe beslutning om den endelige projektering af de tre delstrækninger.

**Økonomiske konsekvenser**

Der er afsat 3 mio. kr. til asfaltarbejder på [adresse] i
2018. Derudover foreslås prioriteret 1,5 mio. kr. fra anlægsbudgettet til trafiksikkerhed
til forbedring af trafiksikkerheden på strækning 2. Renovering af strækning 2
kan påbegyndes i 2018 inden for de afsatte midler.

**Bilag**

|  |  |
| --- | --- |
| Bilag 1 - Strækning 1 | 326-2018-85424 |
| Bilag 2 - Strækning 2 | 326-2018-85425 |
| Bilag 3 - Strækning 3 - Oprindeligt | 326-2018-85426 |
| Bilag 4 - [adresse] - Delstrækninger renovering | 326-2018-76817 |
| Bilag 3 - Strækning 3 - Revideret | 326-2018-89744 |